b"\n_START_ARTICLE_\nB\xc3\xbctgenbach\n_START_SECTION_\nHist\xc3\xb2ria\n_START_PARAGRAPH_\nEl primer esment de B\xc3\xbctgenbach data de l'\xc3\xa8poca carol\xc3\xadngia quan era una depend\xc3\xa8ncia de la cort de B\xc3\xbcllingen. El primer esment escrit data del 1130 en un document de l'abadia de Malmedy. De 1200 a 1214 pertanyia a l'aleshores comte de Luxemburg i m\xc3\xa9s tard, per alian\xc3\xa7a matrimonial al ducat de Limburg._NEWLINE_El 1237, els duc de Limburg van ordenar la construcci\xc3\xb3 d'un castell fortificat al costat septentrional del poble, a un promontori al Warche. Aleshores es parlava del Hof B\xc3\xbctgenbach que comprenia Berg, Elsenborn, Faymonville, Nidrum, Sourbrodt i Weywertz. El 1265 escaigu\xc3\xa9 per her\xc3\xa8ncia la casa de Falkenburg que posse\xc3\xafa tamb\xc3\xa9 Monschau i m\xc3\xa9s tard Sankt-Vith. Despr\xc3\xa9s el feu va passar al comtat de Vianden i a la casa de Nassau. Fins avui, el monarca dels Pa\xc3\xafsos Baixos sempre t\xc3\xa9 el t\xc3\xadtol de Senyor de B\xc3\xbctgenbach._NEWLINE_Des de 1503 la casa de Nassau va donar B\xc3\xbctgenbach com feu als von Rolhausen. El 1689, l'ex\xc3\xa8rcit de Llu\xc3\xads XIV va destruir el castell i el 1795 les tropes revolucion\xc3\xa0ries van annexar B\xc3\xbctgenbach i tot el ducat de Luxemburg. Els francesos van destruir els restes del castell que van servir per a la construcci\xc3\xb3 de moltes cases al poble. _NEWLINE_Despr\xc3\xa9s del Congr\xc3\xa9s de Viena el 1815, B\xc3\xbctgenbach pass\xc3\xa0 sota domini prussi\xc3\xa0. El 1893, els prussians van construir una caserna i un ferrocarril a Elsenborn. Despr\xc3\xa9s del tractat de Versalles (1919) va escaure a B\xc3\xa8lgica i l'ex\xc3\xa8rcit belga va recuperar les instal\xc2\xb7lacions militars a Elsenborn. El 1920 el territori va dividir-se en quatre municipis independents: B\xc3\xbctgenbach, Elsenborn, Faymonville i Robertville._NEWLINE_El 1940, l'Alemanya Hitleriana va tornar a annexar-se el municipi. Durant la batalla de les Ardenes el 1944, el general Eisenhower ha establir el seu quarter general uns dies a B\xc3\xbctgenbach. El 1945 el municipi tornar\xc3\xa0 a ser belga.\n_START_SECTION_\nEconomia\n_START_PARAGRAPH_\nL'activitat major de B\xc3\xbctgenbach \xc3\xa9s el turisme. Al costat d'aix\xc3\xb2, la pres\xc3\xa8ncia militar a Elsenborn \xc3\xa9s una font d'ingressos important, tant com una s\xc3\xa8rie de pimes."